
PARLIAMENT OF THE KINGDOM OF LESOTHO
SENATE CHAMBER
THURSDAY 11th SEPTEMBER, 2025
The House assembled at 10:30 a.m.
(MR VICE-PRESIDENT in the Chair)
PRAYER
The Caplain led the House in Prayer
COMMUNICATION FROM THE FLOOR
MR. VICE-PRESIDENT: Ke kopa ho le lumelisa le ho le amohela, Litho tse Khabane, Tulong ea letsatsi la kajeno la Labone. Ke na le litsebiso tse ‘ne. Ke khopotso ho lona, Litho tse Khabane, ea litsebiso tseo nkileng ka li etsa pejana bekeng eona ena.
Litsebiso:
1. Ho latela Order Paper ea kajeno, joalokaha le se le e hlokometse joalo, Litho tse Khabane, re tl’o tla re ts’ohla le ho ananela litlaleho tsa Komiti ea Ketsa-Molao ha ‘moho le Komiti ea Litletlebo ka tatellano, e leng Legislations Committee le Petitions Committee. Ke oona mosebetsi o moholo oo re tl’o tla re u etsa kajeno.
2. Kea kholoa mohlomong ke eona e ncha hore kajeno ha Ntlo e phomola Business committee e tla kopana ka mane ka Ofising ea Mookameli mohaong oona ona, ‘me Office eno e se ntse e tsebahala, le Litho tse Khabane tsa Business Committee li se li ntse li itseba. Ena tsebiso e ile ea etsoa maobane re ile ra kopana, empa he, Litho tse Khabane li tla hopola hore re entse qeto ea hore le kajeno re il’o tsoela pele ka litaba tsa Business Committee.
3. Tsebiso e hlahlamang ke khopotso ea hore hona kajeno ha Ntlo e phomola Komiti ea Bolisa, e leng Government Assurances, e tla chakela kapa e tla etela ka mane ka Setsing sa Tlhabollo ea Bats’oaruoa mona Maseru.
4.Tsebiso ea ho qetela, le eona e ntse e le khopotso, Litho tse Khabane, hore hosane ka Labohlano Litho tse Khabane tsa Ntlo ena ea Senate li mengoe mane Butha Buthe moo holo buloa ofisi ea Morena oa Sehloho oa Butha-Buthe,’me morero kapa tlhopiso ke hore mosebetsi ono oa hosane o tl’o qala ka hora ea leshome.
 Ke bone hore arrival order e se e tsoile, ‘me ke tla kopa hore Tafole e tle e le romelle eona kahar’a li-group tsa lona tsa marang-rang, Litho tse Khabane, ‘me le tle le tsebe ho bona hore na le lebelletsoe ho ea fihla ka nako mang. Ntle le mono ke utloile hore Tafole e se e ntse e hlophisitse hore ba tla hloka ho khahlametsoa ka mokhoa oa ho tsamaea ba koptjoe hore ba tle ba ingolise; ho buuoe le lona kahar’a li-group tseno tsa lona tsa marang-rang hore le tle le ingolise hore le tle le hlophisetsoe mokhoa oa ho tsamaea ho ea mono le ho khutla. 
Li ha kaalo litsebiso tsa kajeno, Litho tse Khabane.
Next item!
ADOPTION OF REPORTS
Tlaleho ea Komiti ea Ketsa- Molao holim’a Sets’oants’o sa Molao sa Lesotho Citizenship (Amendment Bill) 2024
HON. SENATOR S. MOTSAMAI: Ntate Vice- President, Tafole le Litho tse Khabane, ke ema mona ho rapalatsa Tlaleho ea Komiti ea Molao holima Sets’oants’o sa Molao sa Lesotho Citizenship Amendment bill 2024. 
Ntate Motlatsi oa Mookameli, Tlaleho ena ea rona e hlophisitsoe ka mekhahlelo. Mokhahlelo oa pele, ke moo e reng selelekela (introduction), empa ho tloaeleile hape–hape ke hore na hana Komiti ena ea molao e fuoe thomo efeng e leng hore hangata re bua ka li terms of reference. Ere ha u ea pele ke hore na Komiti ena e ahuoe ka Litho life tse Khabane tsa Ntlo ena. Ke Litho tseo ka kakaretso tse leshome le metso e mene, ‘me le bohlanka boo re ileng ra bo fuoa re bo hlaisitse kahar’a Tlaleho ka mona ka mabitso a bona kapa ka maemo a bona. Empa ho feta mona ke hore na re sebelitse joang, ‘me mono re tla fuoa hore na hantle-ntle mong’a tlhaiso o ne a shebile eng, a bone lintlha li feng. Ke moo e tla kenyeletsa ka tlas’a karolo eno ea bohlano hore e tlabe e se e bua hore na re kopane le bo mang ‘me le ‘moko-taba oa sets’oantso sena sa molao na o reng.
Re tla be re se re leba moo ha re tloha ho batho bao re kopaneng le bona e se e le hore na li-observation tsa rona na ebile li feng, tsena tsa rona na qeto e re khothaletsang na Ntlo ena e e amohele na ke ka eng, re tsebe ho itlhakisa. 
Ha ke se ke le bokelletse joalo, Mohlomphehi Motlatsi oa Mookameli, ke bonts’e hore re ile ra fumana Sets’oants’o sena sa molao ka letsatsi la pele la khoeli ea Bone selemo se fitileng (2024) ka la pele, (e se ke eaba joale ke April fool ntho ena) E, ka li 1 tsa April (ke letsatsi le lebe hee) empa hee, kaha le se le fumane rea tseba na re ile ra nka nako e ngata ena hobane ho n’o ntse ho na le mosebetsi o mong o neng o le teng. 
Mohlomphehi, u tla hopola hore re le Litho tsa Ntlo ka kakaretso hore re fuoe mosebetsi ona ho latela Standing Order sa mashome a robong sa rona le litemana tse latelang, joale ha re se re fumane taba ena re ikhopolitse na thomo ea rona na e reeng.
 Re ile ra ba le phutheho- Mohlomphehi Honourable Lebohang Hlaele e le eena a tla ka Sets’oants’o sena sa Molao.
 Re bonts’e hore sets’oants’o sena sa molao se oela lihlopheng tsa litso’ants’o tsa molao tse bolelang hore tsena ke tse bitsoang Private Member’s bill e leng ea Setho se Khabane sa Ntlo eane ea National Assembly se ka qapang sets’oants’o sa Molao, ‘me eena oa tseba hore na o etsa canvas joang, hobane akere tabeng eno Lesotho mona re na le litso’ants’o tse peli tse kabang teng tabeng eno ea molao; e leng se bitsoang Public Bill le Private Member’s Bill. 
 Ha e le public ke tsena tseo re li tloaetseng tse tlang ka Matona, empa sena ke se entsoeng ke Setho sena se Khabane, ‘me taba eo a neng a bua ka eona ke hore ‘moko taba ke hore ho ke ho etsoe regulate li-position kapa maemo ka hare ho naha ena ea Lesotho, tse ka nkoang, hore li ka nkoa ke batho ba mofuta ofe. 
Seo a se boulelang mona ke hore re fihle re shebe taba ea Section 41(2) ea Sehlomathiso sa Molao oa Motheo, ‘me lebaka le ileng la qholotsa taba ke hobane ho ile hoa ba le taba Makhotleng, moo monna e mong oa Mosotho feela oa moloko oa Lechaena a ileng a leba Khotla ha ho batloa hore a tsekisoe hore a se ke a emela likhetho. Joale ke Mosotho, feela Mosotho oa Lechaena ea entsoeng naturalise. Joale ha a se a kene ka mono ka Paramenteng, ho bonahala menyetla ea hore ekaba Tona-Kholo ea naha e le mengata, ea hore ekaba Letona e le mengata kapa ntho e ‘ngoe ha u kene ka mono u ka tsebang hore u hlahelle ka eona, ke mona moo e ileng eaba qetong ea Justice Mokhesi Makara o ile a bontša hore taba eno e tle e shejoe, ‘me ke mona moo a ileng a nka monyetla oo a tla ka taba ena. 
He proposes taba ea hore there be an Amendment of Section 42 of the Lesotho Citizenship Order ea 1971. Re kenyelletsa Section 22 (a) Eo eona e tla baleha ka hore, maemong a sehlophahali sa:
·  Prime Minister,
·  Position ea Deputy Prime Minister,
·  Position ea Chief Justice, 
· Position ea President of Senate,
·  Position ea Deputy President of Senate,
·  Position ea Speaker of the National Assembly, 
· Position ea Deputy Speaker of the National Assembly,
· The office of the Clerk of the National Assembly, 
· Position ea Member of National Assembly,
·  Member of Senate, 
· Minister, 
· Commander of the Army, 
· The office of the Commissioner of the Police, 
· Director of the National Security Service, 
· Director of Public Prosecution 
·  Governor of Central Bank, 
· Head of Directorate of Corruption and Economic Offences,
·  The Office of the Director of Immigration, 
· The office of the Ombudsman, 
· Ambassadors
·  Consular Generals, 
· The Office of the Commissioner of Lesotho Correctional Service,
·  The Office of the Attorney General... 
Ke lethathamo lena leo Sehlomathiso sena se reng ebe li-position tse tla etsoa share ke ntho eo re e bitsang Indigenous Mosotho. Ke hore Mosotho eo moloko oa ha habo o nang le lithothobolo tse tharo. Ke hore ho be le eane oa pele, a tsoale oa bobeli, ebe enoa a be teng, enoa a tsoale enoa, ha u qala u ba oa bone, ha u qala u ba oa bone, eba u Lechaena ka mohlobo oa hao, u hlaha u le molokong oa bone, u ka ema oa emela likhetho kapa ua ba Indian kapa ua ba le-Nigeria la Mosotho, joalo-joalo. 
Feela ke tsela eo u buang ka eona, ho re bonyane ha u na le li-generation tsena tse tharo tse boleloang, ke tsona tseo etlare ha u tla ka nqa ena u ka tsebang hore hobe joalo. Lebaka la teng ke hore, ha stakeholders re se re bua le tsona, e ne e le hore ho ke ho shejoe taba eo, ‘me kannete ho bonahetse re ile ra kopana le Komisi e Ikemetseng ea Likhetho, ra kopana le Ofisi ea Local Government and Home Affairs joale re shebisana litaba tsena.
 Ke ‘nete Ministry of Home Affairs maikutlo a bona boholo bane ba bona eka Bill e seha mpa ka lehare. Allegiance ea hao u li tšoere li le peli, ‘me e ‘ngoe e ntse e le ea hore kannete Commissioner of the Statutory Bodies taba ena e bolela feela Ntate Motlatsi oa Mookameli. Ntlha-kholo ea eona ke hore na u kaba Commissioner ea Komisi e Ikemetseng ea Likhetho, feela u le Naturalised Mosotho na? ‘Me taba re ile ra e amohela ka hore, aee, kannete, le Likomising mona ekasitana le Likomising tsena tsa Statutory Bodies re ‘ne re e siele Ingenious   Basotho taba eno, e se be bana ba Naturalised.  
Ka ho cho, Mohlomphehi Motlatsi oa Mookameli, Ntlo ena e amohele Setšoantšo sena sa Molao sa Citizenship Amendment Bill, 2024., I so move. 
MR. VICE-PRESIDENT: Rea leboha, Mohlomphehi Molula-Setulo oa Komiti ea Ketsa-Molao.
 Litho tse Khabane, re kopa ea tlatsang Mohlomphehi Molula-Setulo.
 Honourable Senator Mohale. 
HON. SENATOR T.M. MOHALE: Kea leboha, hle, Ntate Motlatsi oa President. 
Ka ‘nete, Ntate, ke tlatsa litaba tsa Molula-Setulo oa Komiti ka hore Molao ona o bohlokoa haholo ho tširelletsa bana ba Basotho mesebetsing eo re reng ena ke khubu ea mesebetsi eo ba tsebang hantle hore na bohlokoa ba mesebetsi e joalo ke bo bokae.
 Re tla hopola hore joaloka ha a bontšitse litabeng tsa IEC, litaba tsa Likhetho ke litaba tse likhathatso ka mokhoa o makatsang, ‘me ha li ka fuoa motho eo re reng bojaki ba hae kapa Bosotho ba hae ke boo a tšoereng Joele, kannete re tl’o ba le mathata a tšabehang. 
Bohlokoa ba Molao ona ke ba hore ho be le mahamo ao re tsebang hantle hore ke a bana ba Basotho, bao re tsebang hantle hore ke batho ba fumaneng Joele; ba na le litokelo joalo ka motho e mong le e mong.Joale empa feela e ntse ekaba hantle ha ba ntse ba na le litokelo ,empa litsi tseo re buang hore li bohlokoa hakae Sechabeng sa Basotho, li bohlokoa hakae litabeng tsa phetho-phethoho ea mebuso le linako, ekaba hantle ha re li katela, re li tširelletsa ho seke hoa fumaneha hore joale re ba le lintoa tsa mahae, tse ipakeloang feela ke taba ea hore re na le batho bao re tla tla re nka monyetla hore likhang tsa rona li amme litaba tse sa ameng  mooko-taba oa taba. Re se ke ra nka monyetla ka lintho tse ka re ts’elisang hore re tsoelepele re le naha. ‘Me Ntate Motlatsi oa President, ke le Setho sa Komiti ea Molula-Setulo ke ema mona ke tlatsa Molula-Setulo ka Tlhahiso ena ea hore re tširelletse litaba tsena tseo re li behileng. 
Kea leboha.
Question proposed.
MR. VICE-PRESIDENT: Morena oa ka oa Linare.
HON. SENATOR J. A. MOTŠOENE: Ha ke u lebohe, Mohlomphehi Motlatsi oa Madam President, ke hlomphe Tafole ea hau, ke hlomphe Litho tse Khabane. 
Mohlomphehi, kea tšepa taba ena ea Tlaleho ea Setšoantšo sa Molao sa tjako-peli e ne e bonahala e le tšoenyeho e kholo ka morá hore re fete Likhethong tsena tse fetileng hobane joale ho ne ho hlokomeleha hore ba bang ba sa hlahelang ka hará naha ena -  empa ka lebaka la Molao ona oa rona o kentseng taba ea Naturalisation le Registration, ono o ka nna oa hlahisa liqholotso tsa hore na ba kenya letsoho joang tsamaisong ea Puso ena. 
‘Me joaloka ha Molula-Setulo le Setho se Khabane Morena oa ka Morena oa Tajane ba buile, ho na le taba e ‘ngoe, Mohlomphehi, eo re le Litho tsa Ntlo ena re e boneng hangata ka ‘nete re le bo ‘Mesa-Mohloane, ea Molao oa Motheo, ka taba Private Members Bill e fang Litho tsa Ntlo e ka tlase ho Ntlo ena, eleng Ntlo eane ea National Assembly, monyetla oa hore moo ba bonang sekoti tseleng ekaba bona feela ba tlang ka tlhahiso.
 Kea kholoa, Mohlomphehi, e ntse ele hore re le Litho tsa Ntlo ena re ke re leke hore re bue le bo-mphato oa rona ka tsamaiso ea Ntlo e ka holimo hore litaba tsa naha, tse ling, ha li le teng re be le mokhoa oa ho kopana le Likomiti tsane tse ka holimo. Mohlomong hape ka taba ea hore, Mohlomphehi, ha re kopane le Likomiti, re be le Molaoana ka hará Melaoana ena ea Ntlo ena ea Senate Melaoaneng ea Standing Orders - haeba ha ke fose, joalo ka Standing Order 93 or 92 (ha ke sa hopola hantle, Mohlomphehi)!  Se re fa hore re ka theha Komiti e ka bonang e etsa tšebetso hafela e sa hlahe ka hará Melaoana eno ea rona ea Komiti e joalo. 
Taba ea Private Members Bill bohlokoa ba eona ke hore ekese be Ntlo ea Bakhethoa feela eka bonang sekoti tseleng; Ntlo ena e ntse ele bo ‘Mesa-Mohloane ba ka ‘na ba bona sekoti tseleng, eaba joalo ka ha ha hona Melaoaona e ba lumellang ho etsa joalo, ebe ka lebaka la bosoele kapa bokhopo… 
ke ee ke hopole ka selemo se seng motho u sa le mocha haholo ka hará Ntlo ena, joale motho ea moholo haholo ebile a le moholo le ka lilemo, a re a ka shapa Litho tsena tse Khabane. Joale Setho se seng (ha ke se sheba, Ntate, ke ee ke ipotse) a re a ka shapa motho eno e moholo! A re a se k’a bapalla ka mona, o tla mo shapa. 
Joale ke re ho phema lintho tse kang tseno tsa hore Matlo ana a mabeli ekare ha re tlile mona re tlile papaling, Morena oa ka oa Batlokoa -  joale Mohlomphehi, re etse hore litaba tsena li sebetsahale ka mokhoa o hlakileng molemong oa naha le molemong oa Sechaba. Mohlomphehi, Sets’oants’o sena sa Molao ka Tlaleho ena ea Komiti tsela eo se entsoeng kateng u tla hlokomela hore maemo a li-office tsena tse hlahileng lethathamong mona ke li-office tse mashome a mabeli a metso e meraro tseo kannete u fumanang ele li-office tse ts’oereng bohlokolosi ba tsamaiso ea naha ena.
 Mohlomphehi, ha re sheba office ea Tona-kholo, haeba motho a se a fumane maemo ana ka lebaka la hore feela o hlaha naheng e ‘ngoe e ka thoko ho naha ena ea Lesotho, a sa hlahela kahare ho eona naha ena, feela a se a phethile lilemo tse kae kae, molao o se o mo fa monyetla oa hore e ka ba  Mosotho a ntse a ts’oere litokomane tsa naha e ‘ngoe ea habo, a ka qetella a se a sebeletsa hore litabatabelo tsa naha eo ea habo li tl’o tla li una molemo ka thepa ea naha ena ea Lesotho le hoja Basotho bona ba sa une molemo.
 Mohlomphehi, e ‘ngoe e hlokolosi haholo har’a li-office tseno re ne re shebile taba ena ea office ea Tona-khoho le ea Motlatsi oa hae, empa ha ke feta tseno ha ke bua ka ts’ireletso ea naha, Mohlomphehi, re bua ka mabotho a hlometseng, sepolesa, mautloela le tse ling li-office, Mohlomphehi, ‘me re re litaba tse joalo bohlokolosi ba tsona ke bo tlamehang hore bo tsamaisoe ka molao, re ntse re shebile hape hore tsamaiso ea molao holim’a li office tse joalo e kaba molemong oa naha le Basotho ka sebopeho sena.
 Mohlomphehi, taba ea likhetho tsena tse fetileng ke ne ke re e re thusitse, hobane e ile ea re hlokomelisa hore re tlameha re sebetse ka natla ka Ntlong ena ea Paramente, re le Matlo a mabeli, Ntlo ea Bakhethoa le Ntlo ena ea Mahosana.
 Mohlomphehi, ke taba-tabelo ea rona re le Litho tsa Paramente hore melao e etsoe. Haeba ketsong ea melao -  ke bua haholo-holo ka taba ena ea Private Member’s Bill - u fumana hore e etsoa ke Ntlo e le ‘ngoe, e se fana ka sebopeho sa hore ha re shebana re shebana ka leihlo le seng hantle. 
Setho se Khabane Molula-Setulo oa Komiti ena ea Ketsa-Molao o buile ka moetlo, hore litaba ha li le teng re se re tlameha re be le tlhahiso, hobane litlhahiso tse joalo ele tsona tse re fang monyetla oa boeletsi ho ‘muso o moholo, ‘me, Mohlomphehi, hore motho u tl’u  se ke ua ea lolo-lolo ke hopola le puo ea Setho se Khabane ntate Morena oa ka Morena oa Mokhotlong oa nako e fetileng (moea oa hae o phomole ka khotso) o ne a re motho  a se ke a bua haholo a tloha a pota, joale ke hore e tle ebe ha ke behile hakaalo, Bahlomphehi, ke tlatsa Tlaleho ena ea Komiti ea ketsa-Melao. Kea leboha.
HON SENATOR DR. T. LEBESE: Kea leboha, Ntate Vice President le lona Litho tse Khabane. 
Kea kholoa, Ntate Vice President, litaba li se li beuoe, ‘me li beuoe ka nepo. Ke mpa ke batla ho ts’oaela kea kholoa linthong tse peli feela malebana le Sehlomathiso sena. Kea kholoa ntlha e kholo mona e batlang joale e be re tla tlameha hore e tle e sebetsahale mohlomong Sehlomathisong sa Leshome le Motso o le Mong sa liReform ke ena eo Morena oa Leribe a ntseng a bua ka eona ea Private Member’s Bill, hore the right initiate re bone Bahlomphehi hore efela e fuoa Matlo ana a mabeli ele hore tse ling tsa liqeto tsena li tle li fete.
Mohlomong ba bang ba ka se e bone kapa ba khahloang ho eona ba bang ba tla e bona.
 Bahlomphehi, Ntate Vice President u tla hopola hore Setsóantso sena kapa Sehlomathiso sena se qetelletse se fihla kapa se qaloa ke eo a ileng a se qala eleng Mohlomphehi Tau ka lebaka la hore ho bile le qeto ea makhotla malebane le taba e ts’oanang, ‘me khothaletso ha u sheba judgement ene e ile eaba hore Paramente e tle bone hore e hlomathisa litaba tsena. U ne u bona hore ho na le lesisitheho mohlomong ho hlaha ka lehlakoreng la ‘muso ho hlomathisa taba ena, empa re leboha Mohlomphehi eo ea ileng a fumana taba ena, ‘me a ba a nka qeto ea eona. 
E ‘ngoe hape, re ntse re le liqetong tsa makhotla, Bahlomphehi, ha u ntse u ithuta litaba, u shebe u tla bona hore liqeto tsa makhotla li susumetsa phetoho ea molao, ‘me haufinyane mona re bone liqeto tse ling tse susumetsang hore ka nako e ‘ngoe bontate ba tle ba nke lifane tsa bo ‘m’e, ‘me ke qeto ea lekhotla eno e seng e fihletsoe naheng e ‘ngoe. E leng ho re ho bohlokoa hore liqeto tse joalo re bone hore rea li fumana joale li tle li tsebe hore li kene lihlomathisong. 
Our neighbouring South Africa, Ntate Vice President, rese re tla ba bolokolohing ba hore re nke lifane tsa bo ‘m’e, kaha ke molao o s’o cho joalo; lekhotla le qetile joalo.
 E ‘ngoe ea ho qetela feela, Ntate Vice President, eo ke neng ke batla re tsóaele ho eona e ne ele hore re ne re ile ra hlokomela lethathamo lena hore le bonahala eka le na le bokooa, mohlomong ha re e sheba hore Stateline commissioners ha lia kenella mona, ‘me ka Stateline commissioners re ne re shebile hore ha u sheba li-commissioner tsa Public Service Commission, u sheba tsa Local Government, u sheba tsa Judiciary Service Commission, u sheba tsa Teaching Service Commission li bonahala lethathamong lena le exhaustive haholo li sa kenella, ‘me re ne ile ra sisinya hore li tle li kenelle ele hona ho bona hore ba tle ba kenelle,  hobane kutloisiso ene ele hore joale ha u fa motho mosebetsi kapa a nka office e kholo hakaalo-kaalo  ea hoba Commissioner ea Public Service Commission kapa ea Judiciary Service Commission joale ele e naturalized someone from elsewhere taba eno e ka re beha tsietsing haholo re le naha. 
Kea kholoa ke tsona lintlha tseo ke neng ke kopa ho tlatsetsa ka tsona, Ntate Vice President, kea leboha. 

MR VICE PRESIDENT: Kea hlokomela, Litho tse Khabane, hore ekanna eaba litaba tsena tse beuoeng li entse capture maikutlo ‘ohle a lona. Ke ne ke re bobeli ba lona, Litho tse Khabane, (Morena oa ka oa Leribe le Dr. Lebese) le buile ka the right to initiate,’me ke na le pelaelo ea hore ekanna eaba re ntse re le naha ele ‘ngoe e ntseng e saletse morao.
 Le tla hopola hore taba ena ea the right to initiate ke eo re e jeleng lefa ho tsoa morao koana moo u fumanang hore mehleng ea khale the upper heights e ne e sena tokelo ea ho etsa initiate debate. Batho beo re ba setseng morao litabeng beo re neng re ba etsisa, bao re nkileng lefa lena ho bona, eleng manyesemane, taba ena ba se ba e lahlile. Ba ne ba le hona ka mona ha ba ne ba re etetse ba re bolella ba le hona kahar’a Ntlo eona ena. Ba re bolella hore le bona mehleng ea khale ba ne ba sena tokelo ea ho etsa initiate; ho ne ho etsa initiate feela the lower house, empa ba re bolella ka mona hore morao tjena ka mabaka a hlalositsoeng ke Morena Joel, ka mabaka a hlahisitsoeng ke Hon Senator Dr. Lebese, hore morao tjena le bona ba se ba e na le tokelo ea ho etsa initiate.
 Le tla hopola hore taba ena e teng lethathamong la litaba tseo Ntlo ena ea Senate e sisintseng hore li kenelle litabeng tsena tsa Constitutional Reforms, ‘me ke eane eo re ntseng re buisana ka eona. I hope hore e tla atleha, hobane e tl’o tla e thusa hore re ntlafatse mosebetsi oa rona re le Ntlo. 
Taba ea bobeli ke eona ena eo Dr. Lebese a buileng ka eona ea hore Private Member’s Bill ena e qetella e entsoe initiate ke Setho sa Ntlo eane e ka tlase hobane ho phethahatsoa qeto ea Lekhotla. Le tla hopola hore qeto eno ea Lekhotla e ne e sa re taba ena ha e etsoe initiate ke National Assembly, empa e ne e itse, ‘Paramente’, ‘me ha re bua ka Paramente re bua ka both Senate and National Assembly. Kea tseba hore Sechabeng mane le ho baqolotsi le baphatlalatsi ba rona ba litaba ba na le hore hangata ba re Paramente le Senate. Hase tsela e napahetseng ho e bitsa eno; li bitsoa Paramente ha li le peli, ha li arohane eane e bitsoa National Assembly kapa Ntlo ea Lekhotla la Sechaba, ena e bitsoa Senate ha li arohane, ha li le peli li bitsoa Paramente. 

Question, that The Report of the Legislation Committee on Lesotho Citizenship (Amendment), Bill, 2024, put and agreed to
MR. VICE-PRESIDENT:  Rea leboha, Litho tse Khabane.  Report ena ea Komiti e ananetsoe ke Ntlo, ‘me ke kopa hore re fetele ho e hlahlamang.  
Ntate Molula Setulo.
HON SENATOR. S. MOTSAMAI: Ntate Motlatsi oa Mookameli, Tafole le Litho tse Khabane, I rise to table the Report on Workmen’s Compensation, Regulations, 2025. 
Ka mokhoa o ntseng o ts'oana ke tla bua ka sebopeho sa Tlaleho ena, ‘me ke tla qetella ka ho hlalosa mantsoe a sekhooa (vocabulary) e le hore le ho ‘ona Makhooa a tle a tsebe ho utloa hore Sekhooa ke puo ea machaba.
Ke qala mona ke bonts'e, Mohlomphehi Motlatsi oa Mookameli hore, re tla qala ka taba ea:
· Introduction, e leng Selelekela 
· Thomo ea Komiti e tla ba ntlha ea bobeli. 
· Joale e 'ne ebe taba ea hore na Litho tsa Komiti ena na li ahuoe ka Litho life, ‘me le Bongoli ba eona ke boo bo hlahile moo.
· Re boela re tl'o tla re bua joale re se re re na re kopane le bo mang, ‘me 
· re boetse hape na re elelletsoe lintlha life tse teng. 
Re bua ka sebopeho sena sa tlhopho ea Tokomane ena e le hore re tle re tsebe ho latela, Bahomphehi joale etlabe e se eba likhothaletso ebe re phethela taba ena ‘me re tle re tsebe ho tla kopa ho Ntlo e Khabane ho ananela le ho aka Tlaleho ena. Mohlomphehi ka la 3rd April 2025, ho ile hoa tla ka Ntlong Sets'oants'o sa Molao oa Workmen’s Compensation Regulations, se entsoe Table ke Letona le Khabane. Ka morao hore litaba li fetisetsoe Komiting, re ile ra kopana le Lekala la Bosebetsi, le neng le re hlalosetsa hore sepheo sa mantlha sa Regulations tsena ke ho ntlafatsa tse neng li se li ntse li le teng, le ho arabela maemo a teng a bophelo, haholo-holo ha ho tluoa likotsing tse ka fumanehang litabeng tsa mosebetsi.  
Taba e kholo-kholo ke hore ha ho na le kotsi e kholo eo ka nako e fetileng mats’eliso e neng eba M200 040.00 joale e se e fetoletsoe hoe a e ho M300 625.00. Regulations tsa boela hape-hape tsa bua ka taba ea hore moo ho nang le ntho e bitsoang partial incapacity, ke hore u batla u batla u holofetse, empa ese hore ke ka kakaretso-  u tla ‘ne u sebetse mesebetsi e meng. Ha u lemetse, temalo eona ho thoe e tlohe ho M265,200.00 65 ‘me e be M334000.00
Le se le ntse le utloa Bahlomphehiba hirileng batho ba sebetsang hore na le tla tlameha le ba bokelletse ha ba ka ba tsoa likotsi joang.  Joale hape-hape ha etsoa adjustment ho ea M267O00.00 - M334,000.00. 
Ena e ntse ele taba eona eane e ntseng e re mohlomong temalo e ntseng e le teng le eona hore e be adjusted e ee mono. Lebaka lena le etsoa ke hobane hothoe maemo a bophelo a bonahala a se a fetohile le lits’enyehelo tsa meriana le tsa bophekoli ho batho bana. Joale le boipheliso hore haeba motho a se a hlokahetse, ba salang ba tle ba sale ba ntse ba tseba hore ba ka'na ba phela joang ha mohloli oo oa bona o se o felile.  E leng hore taba ena e batla e le kholo haholo.
Ntlha e 'ngoe hape e kholo mona ke litabeng tsona tsena tsa lichelete. E ne ele eona ena ea sick ea lipetlele hore hospital treatment should be adjusted from M333,400.00-M41750.00. Ka lebaka la tsona lits’enyehelo tsena tse phahameng.
 Ke ne ke re ke fete. Ka'nete kaha rea tseba mona, Bahlomphehi, hore leha re qoqile litabare ile ra 'na ra ba le observations, hobane joale ha u sebetsana le tsona ha se hangata re ka tsebang hore re kena-kenane le tsona, hobane u tla li utloa li se li ntse li sebetsa. Joale empa e kholo eo re e boneng ke hore bonyane ho na le boiteko ba hore ho ke ho shejoe, ho phaha-phahamisoe lichelete, hobane boleng ba chelete bo se bo theohile haholo.  Ka tsela eno ha u se u li entse joalo e tla re thusa hore re ee pele.
 Taba ena e fihla e thetsa holim'a Workmen's Compensation Act ea 1977, ‘me e leka hore kaha tsane e se e le tsa khale, ho ke ho bonahale ho tlisoa taba ea improvement tabeng ena.
Mohlomphehi Motlatsi oa Mookameli, The Committee recommends that Workmen's Compensation Regulations be allowed to come into operation. 
I so move, ntate Motlatsi oa Mookameli. 
MR VICE-PRESIDENT: Rea leboha, Ntate Molula-Setulo. 
Re kopa ea tlatsang Ntate Molula-Setulo, Litho tse Khabane. 
HON.SENATOR J.A. MOTSOENE: Kea leboha, Mohlomphehi Motlatsi oa Madam President. ke hlomphe Tafole ea hao, ke hlomphe Litho tse Khabane. 
Mohlomphehi, taba ena ea Tlaleho holim'a Workmen's Compensation Regulations hore e tle e kene ts’ebetsong-  ke tla qala moo Molula Setulo oa Komiti a qalileng teng, ka hore re fihlile nakong eo phetoho kapa maemo a bophelo a ntseng a na le liqholotso, ho ba le pheto-phetoho. 
Joale haeba Melaoana ena ho ne ho ntse ho sebetsa ea 1977, ‘me re se re fihlile 2025, hono ho bolela hore Paramente e tlameha e ele hloko melao eohle e neng e sebetsa khale, hobane e ne e sebetsana le maemo a ka nako eno.  
Hona joale haeba lintlha tse ling, ke etsa mohlala, theko ea thepa e leng tlhoko ea mantlha ea batho e ntse e nyoloha selemo le selemo e ipapisitse le maemo a phetoho ea matsatsi a morao tjee, empa joale tse ling li ntse li salla morao, kahoo eka khona  Paramente e ikeletse hore melao e joalo le eona re e shebe  re sa siee morao ena ea Basebetsi, ea hore ba be compensated ha ho na le temalo mesebetsing ea bona, ka hore ba fumane meropotso e tla tla e ba tlisa hore bophelo  bo 'ne bo tsoelepele joale ka ha ba ne ba ntse ba phetse hantle ‘meleng. 
Mohlomphehi, joale ka ha Mohlomphehi Molula-Setulo a hlalositse hore re kopane le Lekala leo le amehang, eleng la Khiro le Bosebetsi, e ntse e le hantle hore Sechaba hohle moo se sebetsang teng se 'ne se fumane ts’ireletso. 
Taba ena ea hore se 'ne se fumane ts’ireletso, Puso ka Lekala la eona leo la Basebetsi e tlameha e bone hore Basebetsi bohle-  e sa khethe hore na bafe -  ba fumana li taba tseo tsa hore ba be compensated.  
Mohlomphehi, taba ena ea Melaoana ena e re ho rona motho e mong le e mong ea leng mosebetsing, le eo ekabang o sa lemetse hoo a ke keng a khona ho khutlela ts’ebetsong, a tsebe hore meropotso eo a tla e fumana ka lebaka la temalo eo, eba meropotso e tla etsa hore bophelo ba hae bo 'ne bo tsoelepele. 
Hle, Mohlomphehi, ka mantsoe a seng makae ke tlatsa Tlaleho ena ea Komiti holim'a tsamaiso ea Melaoana ena. 
Kea leboha, Mohlomphehi.
Question proposed


HON. SENATOR T.M. MOHALE:  Kea leboha, Motlatsi oa Mookameli ka ho mpha monyetla oa ho bua ke bile ke ananela mosebetsihali ona oa bohlokoa oa Lekala la Labour.
Kea kholoa Melaong ena e buang ka Compensation qholotso e  bang teng ke ea hore nakong eo Molao o etsoang, chelete e abeloang motho ka nako eno e bonahala e le chelete e hlamatsehang, e ka phelisang lelapa, empa haeba Molao ona oo re buang ka oona ke oa 1977, taba ena e bolela hore ke Molao oo esale o phela o sa fetohe lilemo tse fetang mashome a mane.
Ha u sheba hore chelete eo re neng re e bona e le chelete ka nako eno hore e ntse e etsa apply le selemong sena seo re leng ho sona - hore na ke sehloho se se kaakang ho basebeletsi, Ntate!
Hofeta moo re ne re lekile hore Molaong ona oa ho eketsa chelete mohlomong chelete ka mor’a nako e itseng e be e se e ntse e iketsa adjust. Joale empa re ile ra hlokomelisoa hore litabeng tsa ‘Muso taba e joalo ha e sebetse.
Taba ena e bohloko hobane Bahlanka ba Lekala ha ba le teng ka monaba re bonts’itse hore Molao ona ha esale o fihla ho bona ka 2010/2012, ‘me ba re bonts’a hore na litaba tsa batho ba hlokang chelete -  litaba tsa batho bao chelete, ha motsoali kapa ntate oa bona a ile a hlaheloa ke bothata kapa a hlokahala, na esale re le Bahlanka re hantse sechaba nako e telele hakae.
Ka ‘nete Lekala lena la Labour re ile ra le tlotla ka hore taba eo esale e ipheta ka pele ho bona e le sesupo sa hore tlhopho e teng, ‘me taba eno ua hopola Ntate hore na ke lilemo tse kae Lekala lena ho ba le literaeke moo batho ba llang ka hore ha ba sebetsoe hantle?
HON. SENATOR M.S. MAAMA:  Potso.  Kea leboha, Ntate.  Ke mpa ke botsa Setho se Khabane hore na Molao ona o sirelelitse basebetsi kaofela hoa bona ekasitana le bana ba lifato-fato na?  Hore na ha ba lemala kapa ebile ba lemetse bongata ba bona lifato-fatong, na le bona Molao oo o ba kenyelelitse hore le bona ba batle mats’eliso?
HON. SENATOR M.T. MOHALE:  Kea leboha, Mohlomphehi.  Che! kea bona hore ha u Setho sa Komiti – hoja u sona u ka be u jella phate.  Oa tseba Morena oa ka, litaba tse tjena li bohloko hobane motho ea sebetsang kapa ea sebelitseng fato-fatong ha se mohiruoa; ke ho re a ka tolokoa ka tsela e fapakaneng.  Ho na le nako eo ho tla thoe ha se mohiruoa ha a oele tlas’a Molao oa Labour.  Haeba a le lehlohonolobotoloki bo ka fapakanao tla una melemo ho nkoe e le motho oa Labour.
Kea kholoa, Ntate, ke taba eo mohlomong re neng re tlameha hore re bone hore na re thusana joang hore e hle e amohelehe bathong bohle, hobane Lekala le na le matla a hore motho enoa ha re mo sheba ha a na konteraka.  
E se eka litaba tse joalo, Ntate, re ka be re ile ra li ela hloko hore ebe tse amang motho e mong le e mong ea sebetsang mosebetsi oa matsoho. 
Ha re bua ka labour re bua ka motho eo re reng o na le konteraka ea mesebetsi e nang le lipehelo tse bonts’ang hore na ha a na le mathata meuno eo a tla e fumana e hokae.
Ntate, litaba tsena tsa bosebeletsi kaha li ama batho ba meritlhopho joalo ka motho e mong le e mong, e se eka…
HON. SENATOR M. KANETSI:  Potso! 
 Kea leboha, Ntate. 
 Potso ea ka ke ho re na Melaoana ena eo re e fetisang na e na le likarolo tsa categorisation ea hore ho na le likhoebo tse kholo le  tse nyenyane ha e tla tabeng ea mats’eliso na, kapa nyollo ena e akarelletsa mahlakore ‘ohle?Ke ho re ho tloha ho likhoebo tse nyenyane tsa ha motho a nthekisetsang liapole a ka thuloa ke koloi a ea mosebetsing, eaba ho tloha mona ho ea ho M300,000.00 kapa e bua haholo-holo ka likhoebo tse kholo tse seng li na le mahetla a ho ka kopa chelete ena na?  
Likhoebo tsena li arohane; ke likhoebo tse nyenyane, ke tse mahareng le tse kholo.  Chelete ee e akaretsa bohle na?
HON. SENATOR T.M. MOHALE:  Ntate, ekare nka be ke le motho oa Lekala la Labour, ke tl’o kopa transfer ke ee Lekaleng leno!
Kea leboha ka potso ena ea Setho se Khabane.  Litaba tseo re buang ka tsona ke tse amang li-Regulation, ‘me tebello ke ho re ha Molao o qeta ho feta, ho etsoa amendment to Regulation e se e tla khekhethoa mekhekhetho e fapakaneng.
Ke hopola ha re ntse re bua mona hore ho ne ho na le tlhahiso ea hore le batho ba sebetsang malapeng a rona le bona Melaoana ena e lokela ho ba kenyeletsa.  E batla e le taba eo Melaoana e tla e manolla hore mafapha a amehang a sebetsa joang.
Ke lumela ke arabile potso ea Setho se Khabane.
Batho bohle, ba jareteng, balisana, bahlokomeli ba likhoho le bohle, u le mohiri u lokela ho ba lefa ha ba hlahetsoe ke kotsi, ‘me e tl’o re thusa le hore le litabeng tsa rona tsa ho rala meputso ea rona, tsa ho laola lichelete tsa rona, re kenyeletse basebeletsi ba rona ba re sebeletsang.
Ka ho rialo, Ntate, ke re ka ‘nete Lekala la Labour le tlameha ho tlotloa hobane le bonahala le nka sepheo sa batho bohle. Ke le mosebeletsi oa lapeng, mosebeletsi oa khoebo e nyenyane kapa e kholo bohle ba kenyeletsoe.
Ka mantsoe ana ke tlatsa Tlaleho ena ea Komiti.
HON. SENATOR L. KHOAELE:  Kea leboha, Mohlomphehi.  Ke mpa ke ema mona feela hore ka ‘nete Tlaheho ena e qetoang ho behoa ka pel’a Ntlo ke Molula-Setulo oa Legislation Committee re mpe re e amohele.
Lebaka la ka le leholo ke la hore lehaeba ka chebahalo ea chelete ho ka bonahala li-adjustment li se kholo hakaalo ho tloha mona moo ho etsoang compensate, moo ehlileng ho seng ho na le lefu, joale ho thoe ho nyolloa compensation from M240,000,00 to M300,000,00 hore bana ba mofu le molekane oa hae ba ’ne ba sale ba ntse ba phela -  e leng mona moo ho bang le partial in capacity or total in capacity.
Chelete eno ha u sheba ha se e ka hlang ea tseba ho phelisa batho nako e telele; ha e shebahale e le chelete e ka tsebang ho oka motho ea hlahetsoeng ke tsietsi ea kotsi a le ts’ebetsong, haeba ehlile hothoe o incapacitated.
Ke ema mona feela ke tlotla Lekala leno la Labour ka the spirit behind qeto ea ho fetola the compensation hore b’a ananela hore matla a chelete a se a theohile, b’a ananela hore batho ha ba hlahetsoe ke tsietsi mosebetsing ba lokela ho atametsoa hore ba thusehe ba fole.
Ke bone ke mekhahlelo e ‘maloa e kenyeletsang litaba tsa ho reka litlhare, li-surgery le ho fumana the specialised services. Ke bone li tlositsoe ho M33,000 ho ea ho M41,000.
Chelete eno e nyenyane haholo, Litho tse Khabane, hobane to solicit specialised services ha e fihle feela; e ka holimo haholo ho chelete ena e M41,000.  U ka ‘na ua fumana u ea ha ‘ngoe feela, mohlomong u ea for screening ere ha u se u lokela ho sebetsoa ebe ha u sa na monyetla e le hobane chelete e felile.
Ka ‘nete re thoholetsa the spirit se bonahetseng; ke sona seo re se etsang compliment haholo.  
Ka ‘nete nka rata haholo hore re ananele li-Regulation tsena hore li kene ts’ebetsong ka ts’epo e kholo ea hore they will go a long way ho atametsa hore batho ba thusehe ba hlahetsoeng ke kotsi, ho atametsa hore malapa a setseng tlokotsing ha ea neng a sebetsa a hlokahala, a ‘ne a phele.  
Kea leboha, Mohlomphehi.     
HON. SENATOR. DR. T. LEBESE:  Kea leboha, Mohlomphehi.  Re ananela litaba tsena tse tekiloeng mona ka bokhabane ke Molula-Setulo le Morena oa Leribe ea mo tlatsitseng.
Leha ho le joalo Ntate, oa tseba leha re ananela litaba tsena, ha re ntse re seka-seka litaba tsena re ile ra ithuta hore Molao o tlama mohiri e mong le e mong hore a be le workers’ insurance e le ho akaretsa litaba tsena.
Ho na le litaba tse ling tseo re ileng ra li hlokomela ha re ntse re sebetsa taba ena hore ho bonahala ho na le lesisitheho le leholo ho bahiri hore ba nke insurance to cover bohlanka ba bona. 
Taba ena e thata hona hoo, hobane haeba ka li stakeholder consultations u n’u bona hore ho lesisitheho le leholo haholo ntlheng ea bahiri hore ba ananele kapa ba amohele t’sits’inyo ena… ‘Me ke ts’its’inyo e nyane haholo ha u e isa ka ho li percentage, Ntate 	Vice President, hobane kea kholoa it ranges from 5 to 8%, ‘me ho qetetse khale haholo hore ebe hoba le litaba tse tjena.
Li-category tsena tse beuoeng mona, joalokaha ho ile hoa ba le Setho se seng se botsang ka tsona, li akaretsa bosebetsi bohle kapa bosebeletsi bohle ho tloha ho ba sebetsang lifemeng mohlomong ho ea ho ba sebetsang in a corporate world le li-company tse ling. 
Ho buua moo lefu le leng teng, hore moo motho a ka hlaheloang ke tlokotsi u fumane hore o sa tsamaea ka wheelchair moo ho nang le-minor surgical procedures moo mohlomong motho o khaohile monoana kapa o kile a robeha ts’ebetsong e joalo.
 E kholo haholo, ebileng e akaretsang ke moo mokuli a tla tlameha ho fuoa transfer ho tloha Mokhotlong ho ea Ts’epong. Mohlomong e se le likete tse ts’eletseng ho latela mokhoa oo e behiloeng kateng, ‘me e ea ananeleha.
Taba e kholo e bonahalang e le teng joale ke mona moo re buang ka the social protection and the fairness ea litaba tsena, hore ho bonahala ho entsoe mafeneketso a maholo haholo, Ntate Vice-President, to access funds tsena. 
Case e ‘ngoe eo re ileng ra sebetsana le eona mona, eo Bahlomphehi ba tla e hopola, ke ea mofu Ntate Seetsa, eo ka bomali-mabe a ileng a lahleheloa ke bophelo a le mane Polihali a ntse a khanna e ‘ngoe ea likoloeana tseo ba li sebelisang ka hare ho tunnel, ‘me kamor’a hore ho be le blasting e ileng ea etsahala mono ho bile le hoo pelaelo ea rona, ha re ne re mametse litaba, e ileng ea eba hore ke integration of toxic gases. 
Ha litaba tsena li ntse li tsamaea, Ntate Vice-President, ho ile hoa bonahala hore ho tlamehile ho be le lipampiri tse tlatsoang e le hore ba lelapa la ntate Seetsa ba tle ba fumane mat’seliso litabeng tse ts’oanang. Ka bomali-mabe bo boholo re fumane, ka litlaleho, hore case e hlotse ba lelapa la ntate Seetsa, hobane feela ho etsoe mafeneketso a matelele haholo litabeng tsa ho etsa access funds tseno. 
Mohlala, in this case ea ntate Seetsa ho n’o bonahala hore mengolo  e ‘meli ea tlaleho e fihlileng sepoleseng; tlaleho e ‘ngoe ea ba ea post-mortem moo ho neng ho bonahala  ho na le organs force fort injection, e leng lichefo tsena tse sebelisoang masimong haholo. Joale empa joale tlaleho eo re e fumaneng ka lelapa e le hore ntate Seetsa ha a e-s’o ka a ea masimong nakong eno eo kotsi e tla etsahala. 
Ba baleha taba ea boitlamo bona, ‘me insurer eitse ha a qeta ho fumana litaba tseno feela tsa hore tlaleho ea sepolesa le tlaleho ea baokameli ba ntate Seetsa lia fapana o nkile monyetla hona mono, ‘me o ile a lahla report e joalo eaba insurance ha e ea lefa litho tsa lelapa kapa ho li ts’elisa. 
Ese eka ha e le mona re tla amohela li-regulations tsena hore li tle in-to-in joalokaha li se li ntse li le ts’ebetsong ka ’nete lekala le ikarabellang le tle le mpe le khutlele morao hape-hape ho sheba the accessibility and   form of the milestones tse beuoang e le li-prerequisite kapa li-conditions ho etsa access li-insurance, hobane ho bonahala ho entsoe tlama-thata li-insurer li batla ho fumana molemo litabeng tsena papisong le hore batho ba fuoe mats’eliso.
 Ke a kholoa ke hona moo ke neng ke batla ho ts’oaela teng, Ntate Vice-President.
 Kea leboha.
MR. VICE-PRESIDENT: Ke hlokometse hore Honourable Kanetsi nakong eo a neng a botsa potso ea hore na ke mekhahlelo efeng e lefuoang, ke belaela hore e ka ‘na eaba o na batla ho sekamela mona moo Dr. Lebese a leng hona teng. Ke ne ke lebelletse hore ha a ema o tl’o tla a botsa hore na chelete ena e tl’o tla e tsoa hokae, joale Dr. Lebese o hlalositse hore le le bahiri le t’soanela le etse contribute. 
That means hore letlolo le teng kapa letlolo le tlameha ho ba teng e-be le contributor, feela joale o bua taba ea bohlokoa ka ‘nete hore mafeneketso ano a etsoang melaong mona ehlile a fetola basebetsi liphoqo tsena tse haesale le malapa a bo-bona! Joale ebe a qetella a sitoa ho fumana litsiane tsa beng ka bona bao e leng hore ba holofetse kapa ka nako e ‘ngoe ba hlokahetse.
’Na ke nka Paremente e le eona e ts’oanelang e sireletse basebetsi ba joalo, hobane melao ha e tla ka koano e ea be e tla e na le ts’usumetso e kholo haholo ea bona bahiri, joale bahiruoa ba sechaba, e leng Paramente, ke bona ba ts’oanelang ho loanela batho bano hore, ae, kannete ntho ena e se e thatafatsoa ehlile ho sireletsoa lichelete tsane hore li se ke tsa thetsoa hohang.
 Motho u hopola litaba tseo batho ba ntseng ba matha ka tsona. Ba bang ba mathile lilemo ba bile ba khathetse! Ke ho re mehlala e mengata feela eo motho u ka e etsang eo ka ‘nete re lokelang hore re sireletse batho bana ba Molimo.
Litho tse Khabane, ke beha taba hore Ntlo e Khabane ea Senate e etsa qeto ea ho ananela tlaleho ea Komiti ea Ketso-Molao holim’a Workmen’s Compensation Regulations Report, ‘me Litho tse amohelang li re, ee! Athe tse sa amoheleng li re, che!
Question, that the Report of the Legislation Committee on Workmen’s Compensation, Regulations, 2025, put and agreed to.
MR. VICE-PRESIDENT:  Kea leboha, Litho tse Khabane. Taba ena e bolela hore tlaleho ena ea Komiti ea Ketsa-Molao on Workmen’s Compensation Regulations, 2025 e ananetsoe ke Ntlo, ‘me e tla ema e ananetsoe as recommended.
Ke kopa hore re fetele Tlalehong ea ho qetela ea Petitions Committee.
HON. SENATOR M. KANETSI: Ke kopa ho leboha hape, Ntate Vice-President.
 Ke mpe ke re feela ke ema mona ho teka Tlaleho ea Komiti ea Litletlebo kapa Petitions Committee on Mrs Malebohang Mothae’s late terminal benefits. 
Tlaleho ena   e hlophisitsoe ka sebopeho se latelang; tlaleho ea pele ke taba feela ea introduction le orientations tsa Komiti, na Komiti e sebetsa joang ka terms and conditions tsa eona.
 Item 4 e be ba composition ea Komiti. Ke kopa ho e bala e ntse e le ho hopotsa tse ling tsa Litho tsa rona tsa komiti hore ke karolo ea Komiti ena:
1. ke Hon. Senator Kanetsi, ke Motsamaisi oa Komiti ena,
2.  Hon T. Lebese, 
3. Hon. T. Mathealira, 
4. Hon N. M. Q. Majara, 
5. Hon. S. Motsama,
6. Hon. M.S. Maama
7. Hon. L.L. Seeiso, 
8. Hon S. B. Seeiso, 
9. Hon L. Khoaele, 
10. Hon T.K.T Matela,
11.  Hon S.K. Masupha.
  Joale Komiti ena ha e ntse e sebetsa e ne ee tlatsuoe ke:
I. Hon. K.L.K. Theko,
II.  Hon T. Matela, 
III. Hon. M. Mokhathali,
IV.  Hon. Q. Sekonyela, 
V. Hon. M. Makhaola 
VI. Hon. M. Lebona, 
VII. Hon. Mots’oene le 
VIII.  Hon. L.M. Seeiso. 
Komiti ea rona e na le Mongoli e leng ’M’e ’Maliako Lehloenya, ‘M’e Maseephephe Matete le Ntate Molise Papiso e le Baeletsi ba rona litabeng tsa Molao.
Karolo ea eba hore ho tla ba le taba ea li-submission tse entsoeng ke mafapha a neng a le teng ha re ntse re etsa li-consultation. Ea eba eena molli ka sebele ’M’e ’Malebohang Mothae, joale ea eba Ministry of Education e ileng ea eba teng ho tla fana ka lehlakore la eona, ea eba Lesotho Mounted Police Services.
Karolo ea bots’elela e tla ba eona eo ea boithuto boo re ileng ra bo etsa holim’a litaba tsena kaofela re le Komiti eaba re etsa likhothaletso.
 Karolong ea ho qetela joale rea ikopela hore ho amoheloe Tlaleho.
Ke mpe ke bolele feela hore ho ile hoa hlahella mona hore ’m’e Mothae ha a beha litaba tsa hae o qalile e le tichere ka selemo sa 2013, ‘me a kenella programme e ncha e neng e qeta ho behoa. E ne e qalile ka bo-2010, ‘me eona e ne e bitsoa performance contract eo e neng e fuoa li-principal.  Contract ena e ne e matha ho isa 5 years, joale Mrs. Mothae o boletse hore o ile a bona batho ba fumana li-contract tsa bona, ‘me ho bonahala notice period ea bona -  ke hore li-contract tsa bona li tla fela ka 2017, empa a hlokomela hore ea hae e ngotsoe hore e tla fela ka 2018.
’M’e Mothae ha a sheba contract ea hae a bona e sa ts’oane le tsa ba bang. Joale a re o ile a atamela lefapha la Human Resource a le tlalehela hore ho bonahala ho na le phaphang on her contract compared to her colleagues ofising ea Mohale’s Hoek ea Human Resource.
‘M’e Mothae h’a qeta ho bonts’a litaba tsena ho ile hoa thoe a tsoele pele ka mosebetsi ha ho na bothata, ‘me o ile a itsoella pele a tseba contract ea hae e fela ka 2018 e fapana le tsa batho ba bang. Feela joale ‘M’e Mothae o re ntho ena e ne mo entse hore a utloe a sa tsitsa hantle tjena kaha lekhetlo le leng Department ea H.R e ile ea tla Maseru mona, joale a utloa tabanyana ena e sa mo lula hantle ha a bona ho na le phapano ebile eka ekare moo ho ngotsoeng 2017 ho chenchile ho na le mongolo o s’o sothuoe ho ngotsoe 2018. 
Joale empa ho ile hoa thoe a tsoele-pele, joale Ministry oa Education oona ha o bua ka boemeli o ile oa hlalosa hore ka’nete ‘M’e Mothae o kene Contract ea 5 years tlas’a Molao oa Education Act oa 2010 o n’o hlalosa hore li-principal li ka fuoa contract ea lilemo tse hlano, ‘me ba lumetse hore ‘M’e e ne e le e mong oa batho bao, feela ba hlokomela hore nakong eo a tlisang tlaleho ea hae ba ne ba se ba sa fumane file ea hae lifaeleng, ekare file ea hae was missing.
Lintho tsohle li ile tsa etsoa hore file e hlahe, ‘me e ile ea qetella e hlahile; le eena ekare o ile a qetelletse a isitse copy eo a neng a e ts’oere hore e il’o bonoa, ‘me hoa hlokomeloa hore ke eona -  joale feela hoa hlokomeloa hore ho na le alteration e entsoeng ho contract ea hae mona moo e leng 7 ho ngotsoe 8, empa joale hoa hlokomeloa hore alteration ena e entsoeng e na le signature e neng e hlile e tiisa taba ea alteration ena hore e Molaong.                   
Taba ena ke eona e ileng ea fihla ea baka mathata, hobane Lekala le ile la bolela hore e ile eare ha ba se ba ntse ba sheba taba ena, ba utloa joale e se e ba belahetsa hore e se ke eaba ho se ho na le boroso-roso bo entsoeng holim’a Konteraka ena, e leng seo Lekala le neng le se bolela hore e ne e bonahala ka nako eno e le bothata bo bonahalang bo le teng ba fraud ka hare ho Lekala, ba ho chencha likonteraka ka litsela tse sa nepahalang. 
Eaba bona e le Lekala ba nka boikhathatso ba hore ba ise Konteraka ena Sepoleseng. E ne e le nakong eo ‘m’e Mothae a ntseng a matha a batla litsieane tsa hae tsa ts’ebetso, ho tloha nakong eo a neng a sebetsa e le mona moo e reng h’a tlameha ho li fumana ba bona bothata bona, eaba ba re ba ke ba nke Konteraka ena ba e ise Mapoleseng hore e ke e hlahlojoe hore na hantle ho etsahets’eng.
Ho fihleng hoa Konteraka ena Mapoleseng, Sepolesa se ile sa hlahloba le ho etsa interview members of staff ba neng ba le teng ka nako eno hore ba tl’o sheba taba ea li-signature tsa bona, e ba ho nkoa li-specimen, ba sheba hore na ts’oano e ka ba teng on Signatures tsa bao, ho Signature ena eo ho bonahalang e ile ea etsa alter the Contract ea ‘m’e Mothae.
However, Lipatlisiso tsa Sepolesa ka nako eno ea ho sheba feela ba ne ba bona ho se na ts’oano ho batho ba neng ba le teng ba liofisiri ea Signature ea mofuta o joalo but then they had to take investigations further hore joale e isoe liforensiking, eaba joale litaba tsa ‘m’e Mothae li ntse li lieha.
Ministry o ile oa bolela hore bothata bo bong bo ileng ba baka tiehiso ea litsieane tsa ‘m’e Mothae ke hore o ile a bonahala a se comfortable ha ba ne ba mo kopa hore a tekenele lilemo tse hlano, e leng ho tloha 2013 ho isa 2017.
E leng ho re ena ea extension ea 6 months, e neng e oela ka Selemong sa bots’elela, a lumele hore o entsoe overpay ka likhoeli tse ts’eletseng, hobane Konteraka ea hae ea Molao ho latela Education Act, e re 5 years.
‘M’e Mothae o ile a bonahala eno le eona a sa e utloisise, ‘me e ne mo etsa uncomfortable hobane o re o ne a utloa eka o’a jooa, hobane o sebelitse, joale ha ho thoe feela a lumele hore o entsoe overpay, o ne a utloa eena a sa etsoa overpay. Ke ka hona a ileng a hana. Ke hona moo bothata ba litaba tsa hore ho lokisetsoe payment bo ileng ba ba teng.
Ke mona moo joale ho ileng hoa ba le tlaleho ka LMPS. LMPS eona ha e fana ka Tlaleho ea re ‘e’, ka ‘nete e entse litaba tsena tsohle tse boleloang, empa ba ile ba eletsa Ministry hore litaba tsena tse peli li mpe li aroloe. E re kaha ‘m’e Mothae o fela a sebelitse, a tsoele-pele ba mo patale Chelete ea 5 years joale ena e sallane le hore ho etsoe investigations ka mokhoa oa ho kenya Forensic Audit.
Taba ena ha e ntse e etsahala, eaba ba kopa Ministry hore o tsoele-pele ho patala. Ministry le oona oa re, che, ha ba utloe e ka ba ka khona ho patala. Eaba taba ena e ntse e ritsa.
‘M’e Mothae o re o ile a matha hohle ho fumana thuso, a ba a qetella a sa fumana thuso. Ke mona moo a qeteletseng a tlile ka koano h’a tla teka litaba. Joale, bothata bo neng bo le teng ke ba hore a patale le eona eo, hobane joale h’a lumela hore o ne a entsoe overpay, e leng hona moo taba e leng hona teng.
Eaba ka bomali-mabe Case ena e ntse e dragger, Molula-Setulo, ho fihlela ho bonahala hore bothata ba LMPS ke hore ba na le Forensic Auditor e le ‘ngoe, ‘me eona e sebetsa feela North-East ka mane, ka lebaka la mathata a tsebahalang a litaba tse mpe tsa lichelete. E lutse ka mono, e sebetsa ka mono -  u ka ‘na ua re full time. E sitoa ho ts’oara li-Case tsena tse ling tse ntseng li hlaha, hobane kahar’a naha ka mona o mong feela.
E ‘ngoe ea litaba ke hore o tena a e-ba ka mono hobane Sepolesa ka bosona ha se na thepa ea forensic investigation. Thepa ena eo a neng a tl’o e sebelisa ke thepa e rekiloeng ke N-East hore e tsebe ho sebetsana le litaba tsa eona.
Ka mantsoe a mang, ‘Muso kapa Sepolesa ka bosona ha se na thepa ea mofuta ona, ha se na le staff se joalo. Ke tsona litaba tsena tse ileng tsa boetse tsa liehisa taba ea Payment ena ea hore ho hlake hore na ho ne ho e-na le fraud kapa che, ho fihlella boemong bona.
Observations tseo re ileng ra li etsa re le Komiti ke hore re bona hore ka ‘nete puisano le ts’ebelisano-‘moho lipakeng tsa Teaching Service Department officers le basebetsi ba Matichere ba Phomolong e bonahala e le ntho e thata, hobane u ne u ntse u utloa hore Case ena ea ‘M’e Mothae ke case e le ‘ngoe feela-  hantle e ka ‘na eaba li ngata tse tjena. So, hoa bonahala hore taba ea puisano le ts’ebelisano-mmoho ke ntho e thatanyana haholo. 
E ‘ngoe, eo re ileng ra e etsa observe ke hore Teaching Service Commission mono Registry e ntse e sebelisa system ea khale e manual eane ea li-file, moo ho tla qetella ho thoe file e nyametse.  Ke ho re eo e leng a Physical system ea ho paka kapa ho boloka li-file! Ha ho thoe motho a il’o batla ka mono, o nka nako e ngata haholo, a ntse a batla file ea lilemo tse fetileng.
E ‘ngoe eo re ileng ra e hlokomela ke hore Ministry o ile oa tsoela-pele, ea re ha ‘m’e Mothae a se a ntse a tla, a bonahala ho na le litabanyana, mohlomong ba se ba bile ba ntse ba hlokometse hore ho na le mengolonyana e sa nepahaleng, e be ba ntse ba tsoela-pele ho mo patala, ba ntse ba tsoela-pele hore a ‘ne a sebetse. Ke eona e ‘ngoe eo re reng e ile ea makatsa taba eo.
E ‘ngoe ke ea hore, mohlomong e ka taba ea hore na ‘m’e Mothae o ile a hla a eletsoa hantle, ka hore na implications tsa ho tekenela hore o entsoe underpay kapa overpay ke life – na Ministry ba ile ba hla ba buisana ka mokhoa o matla na! Re bona eka nako ha e ea ka ea e ba teng ea hore a utloisise hore na ho tekena kapa ho se tekene ho bolela’ng!
Che! E ‘ngoe ke eona ea Observation eno ea hore haeba naha ena kaofela hon a le one (1) Forensic Expert, eo a bileng a leng attached to one organization, e ba mathata to access services. E bolela hore sechaba se seng se ke seng sa khona ho fumana lits’ebeletso tsa mofuta o joalo.
E ‘ngoe eo re ileng ra e hlokomela ke hore Ministry o ile oa sebetsa taba ena kathata, kamorao hore Komiti e etse Recommendation ea hore ‘m’e Mothae a etse acknowledge hore o ile a etsoa overpay, ‘me lilemo tse hlano tsa hae tsona a li pataloe. Ministry o ile oa khona ho li patala litaba tseo. 
Ha re bua tjena, re fumane lengolo leo ‘m’e Mothae a neng a paka hore ka ‘nete Ministry o mo patetse Chelete eno. Ho ntse ho salletse ena ea overpayment kapa ea underpayment ea likhoeli tse ts’eletseng tseo ho tseng ho emetsoe Report ea Forensic Auditor hore e netefatse signature, joale a tle a tsebe ho pataloa Chelete eo e setseng haeba litaba li tsamaea joalo.
Ea ho qetela, e leng ea Bosupa mona, ke Likhothaletso tseo rona re le Komiti re li entseng kahar’a Ntlo, Beng ba ka. Ke kopa le tle le amohele hore ho bonahala hore Ministry of Education and Training ka TSD e tlameha hore e ke e ntlafatse lipuisano tsa TSD, e tlameha hore e ke e ntlafatse lipuisano lipakeng tsa basebetsi, e leng li-Principal/Matichere le Ofisi hore na hantle-ntle ho sebetsoa joang, le litebello e ka ba life, le taba ea likonteraka ehlile e tlameha hore e hlake hantle, ho ke ho be le ts’ebelisano-mmoho e ntle.
Hape ekaba taba e ntle ha Ministry o ka ikeletsa hore o ke o be le the latest digital filing methods, ho etsa hore ho etsoe fast track files ha ho hlokahala. 
Re hlokomela hore mohlomong le Molao oa Thuto le Koetliso TSD o tlameha ho hlaka hore na ha ho na le Molao o behetsoeng hore strictly the contract is for 5 years, na ha Tichere e joalo e ntse e hlokahala na Molao o ka se fane ka provision ea hore e tle e etsahale feela e etsahale within the confines of the Law. E se ke ea sala feela joale hoa thoe motho o tlotse Molao, h’a sebelitse kamor’a 5 years.
Komiti e boetse ea etsa Likhothaletso tsa hore LMPS e ke e bone hore na e ka se batle Chelete ea hore e ke e eketse lits’ebeletso, e eketse Forensic Auditors, e etse training ea eona e batle le mochini o nepahetseng hore sechaba se tsebe ho thusoa, e se ke ea e-ba motho a le mong naha kaofela.
Ka lona lebaka lena, beng ba ka, Tlaleho ena ea rona e fella hona mona, ‘me re ne re kopa Ntlo, re le Komiti, hore ka ‘nete e mpe e amohele Tlaleho ena ea rona e le tjena. 
Kea sisinya.
MR. VICE-PRESIDENT: Kea leboha, Mohlomphehi Molula-Setulo oa Komiti ena ea Litletlebo.
Ha ke mametse Presentation ea hau, ea Tlaleho ena joale ke ne nahana hore u entse phoso, empa joale ha ke sheba ka Tlalehong ka mona ke fumana hore, ae, ka ‘nete ehlile taba eo u hlileng u e buang ebile e ngotsoe ka mona ka Tlalehong, ea hore le fumane communication ho tsoa ho ‘m’e Mothae ka li 25, September, 2025, e leng date eo e leng hona e tlang ho ba teng, ea hore o amohetse    chelete ea hae, feela joale o entse tlaleho ka 25 September, 2025. Kea kholoa ea tla u tlatsa u tla lokisa taba eno.
 Re kopa ea tlatsang taba eno.
HON.SENATOR DR.T. LEBESE: Kea leboha, Ntate Vice-President. Ke tlatsa tlaleho ena, Ntate, hore e nkoe ele tlaleho ea Ntlo ka mokhoa oo e-seng e rapalalitsoe kateng kaha joale e bonahala ehlile e se e hlaisa mats’oao ao e se e phethetsoe ho latela hore molli o s’a bile a fumane litsiane tsa hae. 
Taba e kholo empa mona, Ntate Vice-President, ke ea hore this is pure administrative issue ena eo re ntseng re bua ka eona mona. To get to this far boemong ba hore tlaleho e tjena ebe e qeteletse e fumane hore e tle kahare ho Ntlo ena kapa e tlile Ntlong ea Paramente is a disgrace ho Bohlanka ba rona. This is common misunderstanding e bileng teng ea hore motho eo o kenen konterakeng ea performance contract ea 5 years - ‘me ho bonahala ho na le error e etsahetseng e mo behang ka nq’ane ho contract eno. It is purely administrative!
Bohlanka ba rona, Hon. Minister, haeba bo tla re beha boemong bona ba qeteletse ba lefile molli ka instruction ea Ntlo ea Paramente it is a digrace! Ke hobane u n’u utloa hore ha u mametse litaba tsena ke ho hloka kutloisiso ea mahlakore a mabeli, la Lekala la Thuto le others… and hona le investigations tse ntseng li etsoa tse forensic which have got nothing to do with molli. 
Hobane, Kutloisiso ea molli ke hore o entse sign konteraka ea lilemo tse hlano, ‘me ha a fetola konteraka eno ea hae, joale there are dues to that contract o tlameile ho fumana gratuity. Ke ho re joale na ho nk’ang hore Bohlanka bo utloisise taba eo, Joale ba tataise ‘m’e ka ts’ebetso ea bona ea system ea HR?
 Leha ho le joalo u tlameile u acknowledge phoso ena, hobane joale ke oena eo re mo ts’oereng benefits”. It is purely administrative, ‘me haeba Bohlanka ba rona bo tla re tsamaisetsa litaba tjena it is unacceptable!
Leha ho le joalo, Ntate Vice- President, ke tlatsa hore report ena ea Komiti, ka Mme Molula-Setulo, kannete e nkoe ele record ea Ntlo ena e Khabane, ‘me re tla nne re fumane hamorao hore na ho sebelitsoe joang.
HON. SENATOR M. MOHALE: Ae, Ntate Dr Lebese kannete leha ele motlatsi ke kopa a ntataise ka lipotso tsena tsa ka tse tharo feela.
 Taba ena ea Bahlanka ba liehang ho fumana benefits Ke hore Bohlanka boa tsebahala hore konteraka ea hae e fela neng. Ebe, Ntate, bothata ba Lekala, ha le se le kopana le lona, ba hore bonyane tichere ha e na le khoeli tse tharo ebe ele nako eo a fumanang terminal benefits ebe bothata bo hokae? 
Rea tseba hore hona le batho ba eeng ba hlokahale ba ntse ba tseka benefits tsa bona li be li oelelle. Ebe bothata ba hore bonyane tichere kamor’a khoeli tse tharo e le hae ebe e fumana benefits tsa eona ebe ke bofeng?
Potso ea ka ea bobeli ke ea hore litaba tsa TSD rea tseba hore li Maseru mona feela. Setereke se seng le se seng se na le Office ea Lekala la Thuto - joale ebe bothata ba ho etsa surpass mesebetsi ea TSD ofising tseo tse seng li le teng Literekeng ke bofeng?
Ea ho qetela eo Mme Molula-Setulo a ileng a bua ka eona ke ea hore linakong tsena hore lintho li tsamaee ka bothebelele re bone hore ho bohlokoa eba ha litsi li etsa instill ts’ebeliso ea marang-rang. Ke hore ho ts’oanetse litaba li etsoe ka marang-rang ele ho nolofatsa mosebetsi oa office eno e joalo. Ebe hape-hape bothata ba hore Lekala la Thuto le etse hore programs tsa bona ba li etse ka marang-rang molemong oa hore bosebeletsi ba bona bo tsamaee ka thello ke bofeng na?
 Kea leboha.
HON.SENATOR DR.T.LEBESE: Kea leboha, Ntate Vice-President. Ke tla ts’oaela ho tsona, che, ka tsela eo Setho se Khabane mohlomong a batlang re kene ho tsona, feela o batlile a mpherekanya hore, hee, banna! Ebe ke tl’o arabella   PS moo joale kapa joang? Empa nka li akaretsa ka tsebo ea ka, Mohlomphehi, joalokaha u botsitse hantle.
 ‘M’e o n'a kene konterakeng e bitsoang Efficient contract ele hore ene e na le nako ea ho qala mohlomong 2013 ho fella 2017 ka mokhoa oo ho supuoeng kateng, empa kahare ho zerofence Mohlanka a ka etsa etsa exit ka litsela tse 3. Ekaba: 
1. Retirement
2. Death
3. Resignation 
Ke tsona tse batlang li atile haholo empa hona le tse ling.
Leha ho le joalo Lekala la Thuto le koetliso ke ee hlokomele hore haeba re khoeling ea Loetse hona joale ba se ba nts’itse phatlalatso ea likheo tsa mosebetsi, ‘me phatlalatso eo ka tsebo ea ka ke ea litichere tse eang phomolong ka December.
E leng ho re likheo tseo li ka be li phatlalalitsoe ka khoeli ea Pherekhong ha Selemo se secha se qala. Joale tebello ekaba hore nakong ea hona joale ebe ho se ho ntse ho sebetsoa packages tsa litichere tsena. Mohlomong death and resignation re ka li beha ka thoko ka lebaka la hore ke litaba tse hlahang ka ts’ohanyetso, empa tsena tse ling the turnaround should be free hands.
Ke taba eo re kileng ra e leka, ra e bona ha e sebetsa hore tichere haeba e tsamaea ka khoeli ea Ts’itoe ha hona lebaka la hore re ka ba ra fihla khoeling ea bobeli kapa ea boraro e-s’o ka e fumana litsiane tsa eona.
Ka tsebo ea ka hape, Mohlomphehi, k’ore taba ea decentralization u bua nnete ha u re ho na le Bohlanka literekeng tse leshome tsa Naha ba Human Resource. Ke hlokometse hore ba se ba bo ekelitse, joale mohlomong e se ekaba Bohlanka ka bobeli, ka boraro, hore ba akofise phano ea bosebeletsi litichereng. 
Tlalehong eo re nang le eona hona joale ha ba hlalosa litaba tsa bona ba boetse ba re joetsa hore ba na le litichere tse kaalo ka 15 000 tseo ba li sebeletsang, ‘me ho bonahala ho na le sekhahla sa hore HR tsa bona li ingoetsoe haholo, ‘me ba kopa tlatsetso ele ho akofisa bosebeletsi bona.
Empa taba e kholo e hlahang ho report mona ke ena ea manual recording system, hore ba sebelisa li-file tse putsoa mono, Mohlomphehi Morena oa Tajane, ‘me file tsena lia lahleha. Ho akofisa ts’ebetso, files nakong ea ho feta li ne li ntse li etsoa photocopy ele hore copies li fetele literekeng, leha copy ea the main copy e tla sala ofising, empa re ntse re bua ka file.
E leng ho re taba ena ea Potso ea boraro ea digitalization e batla budget e batlang e phaphame haholo, ‘me kea ts’epa ba tla itukisetsa eona, Ntate, hore na ba e etsa joang. Empa ena ea decentralization hore files li be literekeng eona kea tseba ba se ba ntse ba e etsa, feela joale e ntse ele in a paper format, eleng eona e tlisang taba ea tiehiso.
Taba e kholo eo re e hlokometseng ha ho nts’oa report ena, e polanyoa ka pele ho uena le ka pele ho Ntlo, Ntate Vice-President, ke ea hore tiehiso e bakoa ke files tse lahlehang.
Files tseno tsa mono lia lahleha, ‘me ha li lahleha file e lula e qaloa qalong hangata leha ngata kapa litichere li koptjoa ho fana ka proof of duplicates kamor’a khoeli tse ling le tse ling tse tharo motho a ba ikele ho o batang a nts’a kotjoa tokomane e joalo, ‘me a sa fumana litsiane tsa hae. 
Kea kholoa, Morena oa ka, ke lekile ho akaretsa, 
Ntate Vice-President le lona Litho tse Khabane, kannete ke ne ke se ke beile maikutlo a ka ho tlatsa hore Ntlo e Khabane e amohele tlaleho ena ea Ntlo, ‘me re tla fumana ts’alo morao malebana le hore na ebe ‘M’e litsiane tsena tsa hae tseo khothaletso e hlakileng haholo hore a tsamaee a il’o qosa Lekala joale, a ba qose ka bohlasoa bono ba bona… feela bonyane a s’a fumane karolo e kholo ea litsiane tsa hae.
Joale ena a etse persuade zero case against Lekala hore joale ba mo beile boemong ba filling likhoeli tse ts’eletseng, ‘me e ne e-se ka boikhethelo ba hae.
Kea tlatsa Ntate.
Question proposed
HON. SENATOR S. G. MASUPHA: Ke ntse ke mo bolella mona hore ke bona a feta batho bana ba libalibali, bana bao e reng ha ba lokela ho beha litaba, ebe b'a li khaoletsa, o namoletsoe hoo motho e mong le e mong a utloang katlung. 
Ha ke sa le mona ke mpe ke leke ho bonts’a feela hore bo 'Malebohang ba bangata ka hare ho ts’ebeletso ena ea ‘Muso. Ke leka ho bonts’a hore ‘Muso oa rona o lokela o ikeletse malebana le filling system ena eo Dr. Lebese a reng ke lichelete tse ngata. Yes, e tlameha e kenye lichelete tse ngata hore ho etsoe ntho e nepahetseng.
Ke tlatsa taba ena, ke rata ho tsoa tseleng hanyane ke bonts’e hore, mohlala, le Makhotleng a Boahloli taba ena e teng, ke tsietsi feela. Ho na le selemo se seng seo ka Ofisi ea ka ea ha 'Mamathe, taba e kileng ea eba teng Makhotleng ka lilengoana tse morao tse fetileng. Re ne re tseba hore taba eo e kile ea sebetsoa, joale re batla bopaki bo ngotsoeng hore taba e joalo re tle re e ts’oere ka letsoho.
Re ile ra fuoa tumello ka mane ka Lekhotleng le Leholo ka mona ka moo ho kileng hoa cha ka nako e 'ngoe ke eona tsietsi e teng ea files tsena tse beoang on the shelves.
Re sebelitse kathata mono kahar'a lerole le lekaalo. Ha u kena ka mono u tlameha hore u holim’a files tsena. Joale nahana hore na ha u nts'u tsamaea holim'a files ke tsa bo mang? Ha se tsa bo 'Malebohang?  
Ha feela ‘Muso o ke ke oa ikeletsa hore o lokise taba e joalo... ke thaba haholo hore ebe Letona la ka le teng ke lena la Molao.
Ehlile taba ena ke tsietsi e kholo e ts’osang, eo ntle le taba ena eo ke entseng mohlala ka eona, ke rata hore ke leke ho bonts’a hore le tabeng ea ho lokisa feela ha u re u batla taba ea ts’ebetso e entsoeng... haufinyane mona Liofising tsa rona re le Marena a Sehlooho ha u re u batla taba e etsahetseng lilemo tse ka bang mashome a mabeli tse fetileng, ha e fumanehe. 
Ho na le nako eo ‘Muso o kileng oa nka files tsa ts’elisoa li isoa polokong. Ua tseba ha re se re sala morao na li ea kae, ho fihlela hona joale re teile kalala, ha rea fumana hore na li ne li ea kae! Ho itsoe li Matsieng, e mong a re li kae, joalo joalo. Ha ke s’o fumane karabo e hlakileng. Ke mpa ke leka ho etsa mehlala ea bohlasoa bo bang teng malebana le files tsena tse etsoang ka matsoho.
 Mohlomphehi Letona la ka, e se eka ‘Muso o ka ikeletsa hore ho mpe ho etsoe electronic filing system. Ke eona feela e tla ts’epahala, e bile e tla etsoa duplicate e isoe moo ho tla etsoa filing e kholo ea Makala ana kaofela, moo e tlang hore qetellong ea letsatsi ha files tsena li ntse li bolokoa ka tsela eo, ebe ho na le moo backup e etsoang hona teng. 
Ke utloa ke etsa support taba ena, ebile ke utloa hore bo-'Malebohang ba bangata. Hona joale ha ba ka hlaha ‘Muso o ka ts’oha. 
Kea ts’ehetsa, Mohlomphehi, hore taba ena e fete.
HON. SENATOR M. MOKHATHALI: Kea leboha, Ntate Motlatsi oa Mookameli oa Ntlo, ke u hlomphe le Tafole ea hao.
Le 'na ke ema ho thoholetsa le ho aka Report ena e fanoeng ka boqhetseke bohle. Ke ne ke le teng le 'na, ‘me har’a lintho tseo motho u ileng ua li hlokomela ha u mametse litaba tsena, ka ‘nete ho hlokahetse puisano sebakeng sa... kapa ha ho na puisano e hlakileng lipakeng tsa basebeletsi le basebetsuoa. Taba eo ha u ne u e mamela, u ne u utloa hore ‘m’e Malebohang leha a mathile hakaalo, feela ha ho na moo ho kileng hoa buua hore a utloisise taba ena.
Ea bobeli, ke hore ha hoa ba le neheletsano ea mosebetsi hohang. U ne u utloa Malebohang a mathile ka makhetlo seterekeng ho hlalosa taba ena, empa ho sa bonoe. Ho tloha seterekeng ho tla mona headquarters e ne e ba eena ea itlisang, hoo u ipotsang hore na bosebeletsi boo bo neng bo le moo ka nako eo kapa bo ntseng bo le teng Liofising tsa ‘Muso ke bo joang.
Ea boraro, ho ne ho utloahala ho se na record keeping, u sa utloe mohlang 'Malebohang a leng teng ka tletlebo e tjena ho ka fumaneha le kahar'a ofisi feela hore ho kile hoa beoa tletlebo e joalo. E ne e utloahala feela ka eena ha a bua, empa ha ho na moo e reng ha u khutlela Ofising ebe ho bonahala letho leo eena a kileng a le beha kapa le kileng la etsoa ke ofisiri tse ka holimo ho eena.
Tabeng ena motho o ile ua lemoha (ke be ke lebohe hobane re na le Letona kajeno) hore re bona monyetla oo oa bosebeletsi ba ‘Muso. Ha ke tsebe hobane rona mehleng ea pele ha re qala ho ba Bosebeletsing mona ho ne ho na le setsi seo ho thoeng ke LIPAM. Che! Ha ke tsebe na matichere a fuoa training kae, feela LIPAM e ne e ba teng, hobane e thusa Bahlanka hore ba utloisise bohlokoa le boikarabello boo ba bo fumanang ka ho kena kahar'a Liofisi tsa ‘Muso. 
Joale ha ke tsebe na se ntse se le teng. Ho feta mono Bahlanka ka bosebeletsi ba bona ho ne ho ba le khafetsa-khafetsa retreats tseo ba li etsetsoang hore ba 'ne ba utloisise hore ba ts’oere mesebetsi ea bohlokoa. 
Joale empa re se re tseba hore pusong e fetileng ho ile hoa khajoa ka hore ‘Muso ha o na chelete. E leng hore ka ‘nete re lebelletse hore ha ‘Muso o nts'o ba le chelete hona joale ho latela maqiti ao o ntseng o a etsa o boele o hlahlobe taba ea bohlanka hore bo thusoe ho ba professional ka har'a Liofisi. 
Ba sebetsang mesebetsi ea bohlokoa ka ‘nete ho bonoe they are ethical hobane ba sebeletsa mapeholo a batho. 
Taba ena ha u ne u e shebile e ka be e ile ea fela khale joale ka ha Dr. Lebese a hlalositse hoja ho kile hoa ba le tlhalosetso.  Joale u ne u utloa Education e ema khang ea hore policy le melaoana ha e ba lumelle ho feta kae kae. ‘M’e Malebohang le eena a utloa a sa sebeletsoa hoo ha Dr. Lebese a mo joetsa feela hore e mpa eena leha a sa utloisise hore a tsebe ho lokolloa, ke hore a tekene. Hoa e ba le bothata! E leng hore o hlokile ka lilemo tse telele motho ea mo hlalosetsang taba e joalo hore e fihle tsebeng ea hae.
Taba ea ka ea ho qetela e ts’oana le ea bohle ba buileng, hore ‘Muso ha o ka mpa oa hlokomela taba ea hore files tse putsoa le tse ts’ehla ka ‘nete li beha sechaba tsietsing hona hoo, hobane ka lebaka le file e ts’ehla ua tseba bophelo ba hao bo ba matsohong a clerk; ha ka pata file eo ea hao, hore na ke Khotla o nketsoe lintho tsohle tsa hao, ha file eo e ts’ehla clerk a ka fuoa M500 hore a e lahle, oa e lahla. Hore na ke Manpower, hore na ke file ea ngoana ea neng a lokela ho patalloa, oa e lahla. 
Ka ‘nete ha u se u sheba taba ena ea file e ts’ehla le e putsoa, bophelo ba sechaba sena bo tsietsing, haeba bophelo ba hao ka thepa ea hao le ka lintho tsohle tse u amang bo ka beoa feela letsohong la clerk e ka ofising, eo ka ‘nete re sa tsebeng leha hiroa hore na o ile a hiroa joang -  e bonahala e le ntho e bohloko haholo. 
Ka ‘nete ea Matichere eona e se e ipakile, ba buile pele ho ‘na hore le ka nahana hore na litichere lingata hakae haeba li batla li le teng sebakeng se seng le se seng, ebe ofisi eo ea TSD ka Liofisiri tseo e ka 'nang eaba ha li fete 10, re re ba sebeletsa file e phetloang ka letsoho ka Litichere tse kaalo! Ka ‘nete e boima.
E ka ba taba ea bohlokoa hore ‘Muso o ikeletse, o ke mpe o etse hore hohle moo ho sebeletsoang sechaba, file ena e manual e mpe e tlosoe. Ehlile re beuoe tsietsing re le sechaba ha re ntse re sebeletsoa ka files tsena tsa matsoho.
Question, the Report of Petitions Committee on Mrs ‘Malebohang Mothae’s late terminal benefits, put and agreed to.
MR VICE PRESIDENT: Rea leboha, Litho tse Khabane.  Taba ena e bolela hore Tlaleho ea Komiti ea Litletlebo holim'a tieho ea ho  lefshoa hoa litsiane tsa ts’ebetso tsa mosebetsi e mong oa mehleng oa Lekala la Thuto le Koetliso e amohelehile as recommended, ‘me ruri rea leboha.
Ke ne ke rata hore ke mpe ke thoholetse mosebetsi ona o entsoeng ke Komiti ena ea Litletlebo, Litho tse Khabane, hore e bile mosebetsi o motle haholo.  
Ke shebile litaba tse hlahang Tlalehong mona hore 'M'e Malebohang o nkile lilemo tse supileng kamor'a hore a tsoe mosebetsing hore a thole litsiane tsa hae.
Joale u nts'u bona hore hoja Komiti ena e Khabane ha e'a kena lipakeng o ne a se a salletsoe ke tse tharo a koala tse leshome. Joale re utloile hore o na nts'a tloha Mohale’s Hoek a mathela   Maseru, joale  motho ua ipotsa na o sebelisitse chelete e ngata hakae!
Morena oa ka oa Lioli le Honourable Mokhathali ba ntse ba ipotsa hore na bo 'Malebohang ba bakae, ba bangata bo bokae ka hare ho Bosebeletsi ba Sechaba.  Kea ts’epa hore ba ke ke ba tla imetsa Komiti ena ea h’eso mona ebe ba se ba balehela ho Komiti ena ea haeso ea Litletlebo joale ebe ba se ba tlola methati.
Ke bone hore ho na le ba bang ba tlolang Ombudsman koana ebe ba batla hore ba be ba se ba fetela ka mona, feela joale ba ntse ba isitse litaba koana Ombudsman. Ha re na ho amohela hoba joale ba ts'oanela hore ba ‘ne ba latele methati e nepahetseng; ba se ke ba tl’o imetsa Komiti ena. 
Ka'nete le entse mosebetsi o motle ka tsela e khethehileng hore mohlanka eo oa 'Muso oa mehleng ea seng a le hae ebe o fumana chelete ea hae kamor'a lilemo tse supileng. 
Litho tse Khabane, ke bona eka re fihlile pheletsong ea mosebetsi oa rona oa letsatsi la kajeno. 
Ke ne ke re ke le hopotse pele ke phomotsa Ntlo hore hona tjena hang ha Ntlo e phomola, Business Committee e tla lula ka mane ka Ofising ea Mookameli oa Ntlo hona mona Mohahong ona. 
Ka ntle ho mono ke le hopotse hore Government Assurances, e leng Komiti eane ea rona ea Bolisa e tl'o tla e etela ka mane ka Lefapheng la Tlhabollo ea Bats'oaruoa kajeno.
Ke kopa ho le hopotsa hape hape Litho tse Khabane hore le menngoe Butha Bothe koana hosane moo Mohlomphehi Tona Kholo a il'o bula semmuso moaho kapa Ofisi ea Morena oa Sehlooho oa Butha Bothe. Mosebetsi oo o qala ka hora ea leshome. Ke ne ne ke ile ka kopa hore Tafole e le romelle program le tsebe ho bona na lona le lebeletsoe ho fihla neng mono. 
Ntle ho mono ke ne ke ile ka re mohlomong ke etse khopotso hore ba tla hloka transport ba tle ba itlalehe ho Tafole e le hore e tle e tsebe hore na e hlophisetsa ba bakae mokhoa oa ho tsamaea ho tloha koano ho ea koana Butha Bothe hosane. 
Kea leboha, Litho tse Khabane. 
Ntlo e tla phomola ho fihlela bekeng e tlang ka Labobeli, ha hora ea leshome e fetile ka metsotso e mashome a mararo hoseng.
ADJOURNMENT
There being no further Business on the Order Paper, Mr Vice-President adjourned the House without Question put, pursuant to the Standing Order no. 16(3).
The House was adjourned accordingly at 12:28 p.m. 

